Det symbolske Andre tar form gjennom språkets regler og distinksjoner, samfunnets lover og kulturelle tradisjoner. Individet kommer til seg selv som et subjekt gjennom å tre inn i dette symbolske universet. For Lacan er subjektets begjær alltid strukturert og formidlet av symbolske relasjoner, noe som innebærer at subjektet aldri helt kontrollerer eller fullstendig forstår sin egen psyke, men må forholde seg til et allerede eksisterende språklig-kulturelt rammeverk.